stanford-oval/wikipedia huggingface dataset:
Shuhei Nishida

| Mitalit | Mitalit | Mitalit |  |
| --- | --- | --- | --- |
|  Shūhei Nishida |  Shūhei Nishida |  Shūhei Nishida |  |
Maa:   Japani
Miesten yleisurheilu
|  Olympialaiset  |  Olympialaiset  |  Olympialaiset  |  |
|  Hopeaa | Los Angeles 1932 | seiväshyppy |  |
|  Hopeaa | Berliini 1936 | seiväshyppy |  |
Shūhei Nishida (jap. 西田修平, Nishida Shūhei, 21. maaliskuuta 1910 Nachikatsuura, Wakayaman prefektuuri – 13. huhtikuuta 1997) oli japanilainen seiväshyppääjä ja kaksinkertainen olympiamitalisti.
Nishida voitti seiväshypyssä olympiahopeaa sekä Los Angelesin olympialaisista 1932 että Berliinin olympialaisista 1936. Berliinissä Nishida ja toinen Japanin edustaja Sueo Ōe päätyivät finaalissa tasatulokseen, minkä jälkeen parivaljakolle annettiin mahdollisuus uusia hopeamitalista. Ystävykset kieltäytyivät tästä keskinäiseen ystävyyteensä vedoten. Tilastoja varten Nishidalle annettiin hopeamitali ja Ōe suostui vastaanottamaan pronssisen mitalin. Kaksikon pelattua Japaniin he keksivät kuitenkin uuden ratkaisun: mitalit vietiin korusepälle, joka halkaisi mitalit kahtia ja liitti ne uudestaan niin, että muokatuista mitaleista toinen puoli oli pronssia ja toinen hopeaa. Nämä mitalit tunnetaan Japanissa nimellä ”Ystävyyden mitalit”, ja ne toimivat kestävänä muistutuksena ystävyydestä ja yhteistyöstä.
Victor Young

Albert Victor Young  (8. elokuuta 1900 Chicago – 10. marraskuuta 1956 Palm Springs) oli yhdysvaltalainen säveltäjä, sovittaja, viulisti ja kapellimestari. Hänen uransa Hollywoodissa kesti yli 20 vuotta, jona aikana Young sävelsi musiikkia yli 300 elokuvaan.
Youngin isä oli Chicago Opera Housen tenori William Young, joka hylkäsi kaksi lastaan perheen äidin kuoltua. Kymmenvuotias Young muutti siskonsa kanssa isovanhempiensa luokse Puolaan. Hän opiskeli Varsovan konservatoriossa ja teki musiikillisen ensiesiintymisensä Varsovan filharmonisessa orkesterissa 13-vuotiaana. Young kiersi sooloartistina Euroopassa, kunnes ensimmäisen maailmansodan syttymisen takia muutti takaisin Yhdysvaltoihin.
Young toimi 1920-luvulla Ted Fio Rito Orchestran viulistina ja sovittajana. Chicagossa hän toimi orkesterin johtajana Chicago Theaterissa ja State and Lake Theaterissa. Youngilla oli myös tanssiorkesteri Edgewater Beach Hotelilla. Hän aloitti myös uransa radiossa Chicagossa 1920-luvun lopulla, mutta hän muutti New Yorkiin vuonna 1931 ja jatkoi siellä radiouraansa. Vuonna 1935 Young muutti Los Angelesiin ja perusti oman menestyksekkään orkesterinsa. Myöhemmin hän alkoi toimia Paramount Picturesin johtavana säveltäjänä ja sovittajana.
Young oli 22 kertaa ehdolla Oscar-palkinnon saajaksi, mutta ainoa Oscar tuli postuumisti vuonna 1957 elokuvasta Maailman ympäri 80 päivässä.
Young kuoli 56-vuotiaana kotonaan aivoverenvuotoon kesken Sissipartion musiikin teon.
Aiheesta muualla

Victor Young Internet Movie Databasessa. (englanniksi)
Victor Young Elonetissä.
Serge Chaloff

Serge Chaloff alhaalla vasemmalla
Serge Chaloff (24. marraskuuta 1923 Boston, Massachusetts – 16. heinäkuuta 1957 Boston, Massachusetts) oli yhdysvaltalainen jazzsaksofonisti. Hän kuului bopkauden merkittävimpiin baritonisaksofonisteihin.
Chaloffin isä oli pianisti ja äiti musiikkipedagogi. Chaloff itse opiskeli pianon- ja klarinetinsoittoa ennen siirtymistä baritonisaksofoniin. Hän aloitti ammattiuiransa esiintymällä Boyd Raeburnin kanssa ja teki sitten yhteistyötä Georgie Auldin kanssa. Laajaan maineeseen Chaloff pääsi ryhdyttyään vuonna 1945 yhteistyöhön Jimmy Dorseyn kanssa. Loppuvuodesta 1946 hän liittyi Woody Hermanin Second Herdiin. Vuonna 1947 Chaloff toimi ensimmäisen kerran leaderina levytyssessiossa; hänen johdollaan soittivat Red Rodney, Earl Swope, George Wallington, Curley Russell ja Tiny Kahn.
Chaloff jäi riippuvaiseksi heroiinista, jätti Woody Hermanin kokoonpanon vuonna 1949 ja oli tämän jälkeen "persona non grata" suuressa osassa jazzyhteisöä ongelmansa heijastuttua esiintymiseen. Hän asettui New Yorkiin ja perusti yhtyeen, jossa mukana olivat Bud Powell ja Earl Swope. Yhtye ei levyttänyt. 1950-luvun alussa Chaloff toimi Count Basien yhtyeessä, jonka mittakaava vaihteli sekstetistä oktettiin. Alkuvuodesta 1952 Chaloff oli jälleen Bostonissa. Vähitellen hän palasi laajempaan tietoisuuteen muun muassa esiintymällä The Steve Allen Show'ssa. Vuonna 1954 hän sai sopimuksen George Weinin Storyville Recordsilta, jolle ryhtyi levyttämään. Hän levytti myös Stan Kentonin tuottaman albumin Boston Blow-Up! Capitol Recordsille ja siirtyi sitten Los Angelesiin. Siellä Chaloff levytti Sonny Clarkin, Leroy Vinnegarin ja Philly Joe Jonesin kanssa merkkiteoksensa, albumin Blue Serge. Sen ilmestyessä Chaloff oli kuitenkin pyörätuolissa, sillä kärsi osittaisesta halvauksesta selkäytimen kasvaimen takia. Chaloff kuoli syövän levittyä 33-vuotiaana. Mosaic Records julkaisi vuonna 1993 neljän CD-levyn rajoitetun painoksen hänen kaikista sessioistaan leaderina. Vladimir Simosko kirjoitti hänestä elämäkertateoksen Serge Chaloff: A Musical Biography.
Serge Daan

Serge Daan (11. kesäkuuta 1940 Mook, Alankomaat – 9. helmikuuta 2018 Paterswolde, Alankomaat) oli hollantilainen käyttäytymistutkija.
Serge Daan opiskeli biologiaa Amsterdamin yliopistossa, jossa hän väitteli filosofian tohtoriksi, aiheenaan eläinten talvihorros. Väitöksen jälkeen hän työskenteli neljä vuotta Max Planck -instituutin käyttäytymistieteen laitoksella Jürgen Aschoffin ja Colin Pittendrighin ohjauksessa. Vuonna 1975 Daan nimitettiin Groningenin yliopiston apulaisprofessoriksi ja 1996 etologian professoriksi. Vuodesta 2003 lähtien hän hoiti Nikolaas Tinbergenin perustamaa Käyttäyttymisbiologian kunniaprofessorin virkaa.
Daan perehtyi etenkin ihmisten ja muiden eläinten biologisen kellon tutkimiseen. Biologinen kello ohjaa eliön perinnöllisiä rytmisiä toimintoja. Daan kirjoitti noin 250 tieteellistä artikkelia, pääosin eliön vuorokausirytmiikasta.
Käännös suomeksi
Viborgin kunta

| Viborgin kunta |
| --- | --- |
 Kunnan sijainti Tanskan kartalla.
Valtio:   Tanska
Alue:  Keski-Jyllannin alue
Keskustaajama:  Viborg
Hallinto:  
 – Pormestari:  Torsten Nielsen
Pinta-ala:  
 – Kokonaispinta-ala:  1 408,9 km²
Väkiluku:  96 808
 – Väestötiheys:  68,7 as./km²
 
 www.viborg.dk 
 Tilastotietojen lähteenä Danmarks Statistik. Väkiluvun ajankohta 1.4.2020 ja pinta-alan vuosi 2020. 
Infobox OKVirheellinen NIMI-arvo: 
Viborg on Keski-Jyllannin alueella Tanskassa sijaitseva kunta. Vuoden 2020 huhtikuussa kunnassa oli 96 808 asukasta, ja sen pinta-ala oli 1 408,9 neliökilometriä. Kunnan keskustaajama on myös nimeltään Viborg.
Vuonna 2007 Viborgin kunta suureni huomattavasti usean lähikunnan liittyessä aiempaan Viborgin kuntaan.
Aiheesta muualla

Wikimedia Commonsissa on kuvia tai muita tiedostoja aiheesta .
Viborgin kunnan kotisivut (tanskaksi)
Scania OmniExpress 320

Scania OmniExpress 320
Scania OmniExpress 320 on Lahden Autokorin ja myöhemmin Scanian valmistama linja-automalli Scania OmniExpress 360:n rinnalla. Suomessa sarjaa näkee ainakin Savonlinjalla ja U-linjoilla. 2010-luvun puolessavälissä tuli markkinoille matalalattiaversio Scania OmniExpress 320LE. Sitä valmistaa SOE Busproduction Lahden Autokori OyLn mentyä konkurssiin. Kirjaimet LE on johdettu sanoista Low Entry.
Viborgin amt

| Viborgin amt Viborg Amtskommune |
| --- | --- |
 Vaakuna
 Sijainti
Valtio:  Tanska
Perustettu:  1793
Lakkautettu:  2007
Hallinto:  
 – hallinnollinen keskus:  Viborg
Pinta-ala:  4122 km²
Väkiluku (2006):  234 896
Viborgin amt on vuosina 1793–2007 luoteisessa Jyllannissa toiminut amt, johon kuului 17 kuntaa. Amt lakkautettiin vuonna 2007 osana Tanskan rakenneuudistusta.
Kunnat

Aalestrup
Bjerringbro
Fjends
Hanstholm
Hvorslev
Karup
Kjellerup
Morsø
Møldrup
Sallingsund
Skive
Spøttrup
Sydthy
Thisted
Tjele
Viborg
Pormestarit

Amtin pormestari on valittu vuodesta 1970 lähtien. Seuraavat henkilöt toimivat Viborgin amtin pormestareina vuosina 1970–2006:
1970–1989: Peter E. Eriksen
1990–2006: Bent Hansen
Serge Bennathan

Serge Bennathan (s. 14. elokuuta 1957 L'Aigle) on ranskalaissyntyinen, kanadalaistunut koreografi. Hän oli alun perin kotoisin Normandiasta, mutta muutti vuonna 1971 Pariisiin opiskelemaan tanssimista. Kanadaan hän muutti 1985. Siellä hän toimi DANCEMAKERSin taiteellisena johtajana vuosina 1990–2006. Hänen menestykkäimpiin teoksiinsa DANCEMAKERSin kanssa kuuluu Quand les grand-mères s'envolent (1992).
DANCEMAKERS-uransa jälkeen Bennathan perusti Vancouverissa toimivan poikkitaiteellisen ryhmittymän, joka on nimeltään Les Productions Figlio. Hän on työskennellyt myös muun muassa Kanadan kansallisbaletin kanssa.
Victor de Broglie

| Victor de Broglie |
| --- | --- |
 Victor de Broglie, Edouard Hocquartin piirros vuodelta 1843.
Ranskan pääministeri
 12. maaliskuuta 1835–22. helmikuuta 1836  
Monarkki:  Ludvig Filip I
Edeltäjä:  Édouard Mortier
Seuraaja:  Adolphe Thiers
Henkilötiedot
Syntynyt: 28. marraskuuta 1785 Pariisi, Ranska
Kuollut: 25. tammikuuta 1870 (84 vuotta) Pariisi, Ranska
Tiedot
 Nimikirjoitus
Achille Charles Léonce Victor, Broglien 3. herttua (28. marraskuuta 1785 Pariisi – 25. tammikuuta 1870 Pariisi) oli ranskalainen poliitikko, joka toimi Ranskan pääministerinä vuosina 1835–1836.
Victor de Broglie kuului piemontelaistaustaiseen de Broglien aatelissukuun, joka oli asettunut Ranskaan vuonna 1643 ja saanut herttuan arvon 1742. Hänen isänsä Claude Victor de Broglie oli kenraali, joka teloitettiin vallankumouksen aikana giljotiinilla vuonna 1794. Broglie nimitettiin jäseneksi (auditeur) Ranskan valtioneuvostoon vuonna 1809 ja Napoleon lähetti hänet asiamiehenään useille diplomaattisille komennuksille eri maihin. Ensimmäisen Bourbon-restauraation yhteydessä hänet nimitettiin kesäkuussa 1814 päärien kamarin jäseneksi. Satapäiväisen keisarikunnan jälkeen Broglie herätti huomiota puolustamalla marsalkka Michel Neytä ja hän oli ainoa, joka äänesti päärien kamarissa Neyn kuolemantuomiota vastaan. Restauraatioaikana Broglien katsottiin olevan lähellä doktrinaareina tunnettua ryhmää, joka kannatti perustuslaillista monarkiaa ja vaikutti Ludvig XVIII:n aikana hyväksyttyyn lakiin lehdistönvapaudesta. Broglie arvosteli liiallista taantumuksellisuutta ja perusti 1828 Revue française -nimisen vapaamielisen lehden.
Heinäkuun vallankumouksen jälkeen vuonna 1830 Broglie toimi muutaman kuukauden ajan Ranskan opetusministerinä ja vuosina 1832–1834 ulkoministerinä. Hän pyrki lähentämään Ranskaa ja Englantia. Maaliskuusta 1835 helmikuuhun 1836 Broglie oli pääministerinä, mutta vetäytyi sen jälkeen pitkäksi aikaa syrjään politiikasta. Toukokuussa 1847 hänet nimitettiin Ranskan lähettilääksi Lontooseen, mutta hän palasi kotimaansa politiikkaan helmikuun vallankumouksen jälkeen. Broglie ei hyväksynyt uutta vallankumousta ja tultuaan toukokuussa 1849 valituksi kansalliskokoukseen hän kuului konservatiiviseen, ”linnakreiveinä” tunnettuun ryhmään, jotka vastustivat sekä kumouksellista sosialismia että paluuta itsevaltiuteen. Hän ei hyväksynyt myöskään presidentti Louis-Napoleon Bonaparten vallankaappausta joulukuussa 1851 ja vetäytyi sen jälkeen lopullisesti politiikasta. Myöhempinä elinvuosinaan Broglie keskittyi kirjallisiin töihin. Hänet valittiin Ranskan akatemiaan vuonna 1855.
Victor de Broglien poika Albert de Broglie oli monarkistinen poliitikko, joka toimi 1870-luvulla kahdesti Ranskan pääministerinä.
Aiheesta muualla

Kuvia tai muita tiedostoja aiheesta Victor de Broglie Wikimedia Commonsissa
Victor de Broglie (ranskaksi) Assemblée nationale
Scania OmniLine

| Scania OmniLine |
| --- | --- |
 Scania OmniLine Tanskassa
Tyyppi:  Lähiliikennelinja-auto
Valmistustiedot
Alkuperämaa:  Ruotsi
Valmistaja:  Scania
Esitelty:  2000
Tila:  valmistus lopetettu
Alustavaihtoehdot:  IL-sarja (2000–2006) IK-sarja (2006–2009)
Valmistusvuodet:  2000–2009
Scania OmniLine on ruotsalaisen Scanian valmistama korkealattiainen lähiliikennelinja-automalli. Se esiteltiin vuonna 2000 ja sen korvaajaksi tuli Scania OmniExpress 320 vuonna 2009.
Vuoden eteläkarjalainen kylä

Vuoden suomalaiset kylät
Etelä-Karjala
Vuoden eteläkarjalainen kylä
Etelä-Pohjanmaa
Vuoden eteläpohjalainen kylä
Etelä-Savo
Etelä-Savon vuoden kylä
Itä-Uusimaa
Vuoden itäuusmaalainen kylä (1997–2010)
Kainuu
Vuoden kainuulainen kylä
Kanta-Häme
Kanta-Hämeen vuoden kylä
Keski-Pohjanmaa
Keski-Pohjanmaan vuoden kylä
Kymenlaakso
Kymenlaakson vuoden kylä
Lappi
Vuoden lappilainen kylä
Pirkanmaa
Pirkanmaan vuoden kylä
Pohjois-Pohjanmaa
Pohjois-Pohjanmaan vuoden kylä
Päijät-Häme
Päijät-Hämeen vuoden kylä
Satakunta
Satakunnan vuoden kylä
Uusimaa
Vuoden uusmaalainen kylä
Varsinais-Suomi
Varsinais-Suomen vuoden kylä
Vuoden eteläkarjalainen kylä on KyläIdus-tapahtumassa vuosittain annettava kunnianimitys kylätoiminnassa aktiiviseksi osoittautuneelle Etelä-Karjalan kylälle. Tapahtuman järjestää Etelä-Karjalan kylät ry.
Vuoden eteläkarjalaiseksi kyläksi valitut:
1998 – Kinnarniemi, Parikkala
1999 – Kuivasensaari, Savitaipale
2000 – Vehkataipale, Taipalsaari
2001 – Vainikkala, Lappeenranta
2002 – Kirjavala–Kesusmaa, Saari (nykyinen Parikkala)
2003 –
2004 – Pohjalankila, Ruokolahti
2005 – Asemanseutu, Rautjärvi
2006 – Karkaus–Sydänmaa, Suomenniemi
2007 – Kuivasenkylät, Savitaipale
2008 – Punnanlahti–Pöyhiänniemi, Joutseno (nykyinen Lappeenranta)
2009 – Koitsanlahti, Parikkala
2010 – Tapavainola ja lähikylät, Lappeenranta
2011 – Tarnala, Parikkala
2012 – Tarkkolan seudun kylät, Ruokolahti
2013 – Jänkäsalon kylä, Taipalsaari
2014 – Asemanseutu, Rautjärvi
Aiheesta muualla

Etelä-Karjalan kylät ry
Viron puolustusvoimien keskusharjoitusalue

Viron puolustusvoimien Keskusharjoitusalueen tunnus
Viron puolustusvoimien keskusharjoitusalue (vir. Kaitseväe keskpolügoon) sijaitsee Virossa Kuusalun kunnan itäosasssa. Sen pinta-ala on 11 951 hehtaaria. Alueen pituus pohjoisesta etelään on noin 17 km ja leveys lännestä itään eri paikoissa 3,5 - 7,5 km. Alueen itäpuolella on Ohepalun luonnonsuojelualue ja länsipuolella Pohjois-Kõrvemaan luonnonsuojelualue. Alueen pohjoispuolella kulkee Tallinna-Narva -valtatie (Valtatie 1, E20) ja siellä sijaitsee myös Lahemaan kansallispuisto.
Vuosina 1957 - 1992 alueella toimi Neuvostoliiton armeija käytäen sitä panssarivaunu- ja tykistökoulutukseen.
Yhdysvaltojen armeijan sotilas ampuu Javelin -ohjauksen Viron puolustusvoimien keskusharjoitusalueella lähellä Tapaa vuonna 2016
Tällä hetkellä aluetta käyttävät kaikki Viron puolustusvoimien yksiköt ja laitokset, puolustusliiton jäsenet ja liittoutuneiden yksiköt. Muut viranomaiset (pelastus- ja poliisiviranomaiset sekä rajavartiolaitos) käyttävät aluetta vähemmän. Alueella käytetään pienaseita ja konekiväärejä ja joukkueaseita (panssarintorjuntakranaatinheittimet, kranaatit, panssarintorjuntatykit, panssarintorjuntaohjukset, ilmatorjuntatykit, haupitsit). Lisäksi alueella tehdään ilma-maa-ammuntaa ja räjäytystyötä. Keskusharjoitusalueella on ampumaratoja, käsikranaatin heittoalueita, räjähtämättömien taisteluvälineiden alue, pioneeriharjoituskenttä räjäytyspaikalla, panssaroitujen ajoneuvojen taistelukenttiä, ampumapaikkoja joukkueaseille ja epäsuoralle tulelle. Lisäksi siellä on alueet vesiesteiden ylittämistä varten ja kaupunkitaistelualue.
Viron ja Yhdysvaltojen 17. tammikuuta 2017 solmimassa DCA-sopimuksessa Viron puolustusvoimien keskusharjoitusalue annetaan tarvittaessa Yhdysvaltojen käyttöön.
Aiheesta muualla

Kuvia tai muita tiedostoja aiheesta Viron puolustusvoimien keskusharjoitusalue Wikimedia Commonsissa
Viron puolustusvoimien keskusharjoitusalueen verkkosivut
Veräjämäki

| Veräjämäki> Grindbacka |
| --- | --- |

 Kaupungin kartta, jossa Veräjämäki korostettuna.  Helsingin kaupunginosat
Kaupunki:  Helsinki
Suurpiiri:  Pohjoinen suurpiiri
Kaupunginosa nro:  285
Pinta-ala:  1,20 km² 
Väkiluku:  2 958 (2019)
Väestötiheys:  2465 as./km²
Osa-alueet:  on itse Oulunkylän kaupunginosan osa-alue
Postinumero(t):  00650
Lähialueet:  Patola, Veräjälaakso, Viikinmäki, Koskela, Käpylä
Veräjämäki (ruots. Grindbacka) on vajaan 3 000 asukkaan rivitalo- ja omakotivaltainen osa-alue Helsingin 28. kaupunginosassa eli Oulunkylässä Pohjois-Helsingissä.
Alue rajoittuu lännessä päärataan, pohjoisessa Oulunkylän ja Viikin väliseen Maaherrantiehen, idässä Vantaanjokeen ja etelässä Koskelan kaupunginosaan.
Maaherrantien pohjoispuolella on Veräjälaakson asuntoalue. Sen ja Vantaanjoen välissä on Oulunkylän siirtolapuutarha.
2020-luvun kaavoitussuunnitelmat ovat tuomassa uusia asuntoja ja palveluita Veräjämäkeen. Alueelle tavoitellaan satoja uusia asukkaita vuoteen 2030 mennessä. Maaherrantien varressa on uusia kerrostaloja ja lisää on rakenteilla. Jokiniementien varteen on tulossa päiväkoti. Maaherrantielle on rakennettu pikaraitiotie 15, joka aloitti liikennöinnin lokakuussa 2023. Raitiotie mukailee vuonna 2012 purettua Herttoniemen satamarataa.
Virkistysalueet

Vantaanjoen rannalla Veräjämäessä sijaitsee Pikkukosken uimaranta. Pikkukosken pohjoispuolinen, auringonotto- ja piknik-paikkana suosittu jyrkkäreunainen kallio tunnetaan nimellä Pirunkallio.
Liikenneyhteydet

Bussilinja 65 ajaa Veräjämäkeen ja sillä on viikonloppuöisin aamuyölähtöjä.
Aiheesta muualla

Wikimedia Commonsissa on kuvia tai muita tiedostoja aiheesta .
Oulunkylän kotisivut
Veräjämäki satelliitista. Aluetta rajaa lännessä päärata, idässä Vantaanjoki ja pohjoisessa Maaherrantie.
Verotuksen ja tulliliiton pääosasto

| --- | --- |
 
Rooli:  Komission pääosasto
Virkakunta
Komissaari:  Paolo Gentiloni
Pääjohtaja:  Gerassimos Thomas
Hallinto
Sijainti:  Euroopan komissio 1049 Bryssel Belgia
Verkkosivusto
 Pääosaston sivut
n k 
Verotuksen ja tulliliiton pääosasto (DG-TAXUD) on Euroopan komission pääosasto, joka vastaa Euroopan unionin toimintapolitiikasta verotukseen ja tulliliittoon liittyvissä asioissa.
Pääosaston poliittisena johtajana toimii Von der Leyenin komission verotus- ja tulliasioista vastaava komissaari Paolo Gentiloni. Pääosaston pääjohtajana toimii kreikkalainen Gerassimos Thomas.
Pääosaston johtajat > Komisaarit

2019–2024: Paolo Gentiloni
2014–2019: Pierre Moscovici
Pääosaston johtajat > Pääjohtajat

2020– Gerassimos Thomas
2016–2020: Stephen Quest
2012–2015: Heinz Zourek
2009–2011: Walter Deffaa
2002–2008: Robert Verrue
Victor Wong

Victor Wong
Victor Wong (30. heinäkuuta 1927 – 12. syyskuuta 2001) oli näyttelijä. Hän syntyi San Franciscossa, Kaliforniassa, ja oli toisen polven amerikankiinalainen.
Wong valmistui Lowell High Schoolista 1945 ja opiskeli sittemmin Kalifornian yliopistossa Berkeleyssä, Chicagon yliopiston Divinity Schoolissa ja San Franciscon taideinstituutissa. Hän sai paikan KQED:n uutistenlukijana, mutta joutui lopettamaan työn sairastuttuaan Bellin halvaukseen.
Näyttelijä

Wong aloitti näyttelijänuransa paikallisessa aasialaisamerikkalaisessa teatterissa. Myöhemmin hän sai entistä merkittävämpiä rooleja New Yorkissa. Tämä toi hänelle rooleja televisiossa ja lopulta elokuvissa.
Kun Wong ei ollut kuvauksissa, hän asui Sacramentossa, Kaliforniassa. Hänellä oli tunnettuja rooleja muun muassa elokuvassa 3 Ninjaa (1992) ja sen jatko-osissa myöhemmin 1990-luvulla sekä elokuvissa Säpinää Chinatownissa (1986) ja Viimeinen keisari (1987).
Wong vetäytyi terveyssyistä vuonna 1998. Hän oli naimisissa neljästi ja sai viisi lasta: Emilyn ja Heatherin, Antonin, Lyonin ja Duncanin. Lyon kuoli väkivaltaisesti Sacramentossa vuonna 1986. Wongin viimeinen avioliitto kesti hänen kuolemaansa saakka.
Kuolema

Wong menehtyi sydämen vajaatoimintaan Kaliforniassa 12. syyskuuta 2001. Hän oli edellisenä päivänä kuullut syyskuun 11. päivän iskuista ja todennut, että ”maailma ei enää koskaan olisi ennallaan”.
Verovapaat sosiaalietuudet

Verovapaat sosiaalietuudet ovat Suomessa valtiolta saatavia tulonsiirtoja taikka palveluita, joista ei tarvitse maksaa tuloveroa.
Verovapaudella voidaan katsoa olevan merkittävä merkitys erityisesti pienituloisten talouden suunnittelulle. Verovapaiden sosiaalietuuksien merkitys verotuksen kannalta on, että joidenkin tulojen verovapaus pienentää veronalaista tuloa, ja mitä korkeampi veroaste, sitä suurempi verotuki.
Luettelo verovapaista sosiaalietuuksista

Verovapaat sosiaalietuudet ovat olleet vuodesta 2012 alkaen tuloverolain 92 §:n 3–25 kohtien mukaan:
hautausavustus;
äitiysavustuslain (477/1993) mukainen ja tuki kansainvälisen lapseksi ottamisen kustannuksiin;
lapsilisä;
vammaisetuuksista annetun lain (570/2007) nojalla maksettu vammaistuki, ruokavaliokorvaus ja eläkettä saavan hoitotuki;
elatusturvalain (671/1998) mukainen elatustuki;
asevelvollisen päiväraha ja sotilasavustuslain (781/1993) mukainen sotilasavustus;
maahanmuuttajan erityistuesta annetun lain (1192/2002) mukainen erityistuki;
Koulutusrahastosta annetun lain (1306/2002) mukainen ammattitutkintostipendi;
julkisesta työvoimapalvelusta annetun lain (1295/2002) nojalla työttömälle tai vajaakuntoiselle maksettavat työvoimapalveluihin liittyvät kustannusten korvaukset sekä saman lain 10 luvun 3 ja 6 §:ssä tarkoitettu ylläpitokorvaus ja 10 luvun 2 §:n 1 momentissa tarkoitetut etuudet;
ammatillisesta koulutuksesta annetun lain (630/1998) 39 §:ssä tarkoitetut oppisopimuskoulutuksessa olevan oppilaan valtion varoista saamat taloudelliset edut;
luonnollisen henkilön saama julkisesta työvoimapalvelusta annetun lain (1295/2002) mukainen palkkatuki, jos tuki käytetään muussa kuin elinkeinotoiminnassa, maataloudessa tai metsätaloudessa;
opintotukilain (65/1994) mukainen valtion varoista maksettu korkoavustus;
asumistukilain (408/1975) ja eläkkeensaajan asumistuesta annetun lain (571/2007) mukainen asumistuki sekä opintotukilain (65/1994) asumislisä;
luonnollisen henkilön valtion ja kuntien varoista asunnonkorjaukseen saama avustus;
vammaisuuden perusteella järjestettävistä palveluista ja tukitoimista annetussa laissa (380/1987) tarkoitetut etuudet;
Kansaneläkelaitoksen kuntoutusetuuksista ja kuntoutusrahaetuuksista annetussa laissa (566/2005) tarkoitetut kuntoutusetuudet sekä mainitun lain 31 §:ssä tarkoitettu ylläpitokorvaus;
rangaistusta suorittavan vangin tai tutkintavangin saama toiminta- tai käyttöraha (770/2005);
toimeentulotuesta annetun lain (1412/1997) mukainen toimeentulotuki;
kunnan, muun sosiaali- tai terveydenhuoltoa harjoittavan julkisyhteisön tai yleishyödyllisen yhteisön kehitysvammaiselle, mielenterveyspotilaalle, päihdehuollon asiakkaalle taikka muulle sosiaalihuollon asiakkaalle järjestämästä työ- tai päivätoiminnasta maksettu keskimäärin päivää kohden enintään 12 euron suuruinen toiminta- tai muun niminen avustus, jolla tuetaan asiakkaan hoitoa, kuntoutumista tai yhteiskuntaan sopeutumista;
lukioiden ja ammatillisen oppilaitosten opiskelijoiden koulumatkatuesta annetussa laissa (48/1997) tarkoitettu opiskelijalle itselleen maksettu koulumatkatuki; ja
poliisikokelaan päiväraha (1273/2004).
Aiheesta muualla

Tiina Palotie-Heino, Marja Tuovinen ja Fransiska Pukander: Verovapaat sosiaalietuudet (PDF) Muistio.  25.5.2009. Helsinki:  Sosiaali- ja terveysministeriö. Arkistoitu 11.11.2013. Viitattu 6.11.2013.
Vuosisadan auto

Vuosisadan automalliksi valittu Ford Model T.
Vuosisadan auto oli kansainvälinen palkinto, joka annettiin 1900-luvun vaikutusvaltaisimmalle autolle. Global Automotive Elections Foundation valitsi voittajaksi Ford Model T:n Las Vegasissa järjestetyssä gaalatilaisuudessa 18. joulukuuta 1999.